

**"2009 жылға арналған Жітіқара ауданындағы халықтың мақсатты топтарын белгілеу туралы" 2009 жылғы 25 наурыздағы № 165 әкімдік қаулысына толықтыру енгізу туралы**

Қостанай облысы Жітіқара ауданы әкімдігінің 2009 жылғы 3 тамыздағы № 486 қаулысы. Қостанай облысы Жітіқара ауданының Әділет басқармасында 2009 жылғы 4 қыркуйекте № 9-10-126 тіркелді

      Қазақстан Республикасы "Қазақстан Республикасындағы жергілікті мемлекеттік басқару және өзін-өзі басқару туралы" 2001 жылғы 23 қаңтардағы Заңының 31 бабы 1 тармағы 13) тармақшасына, Қазақстан Республикасы "Халықты жұмыспен қамту туралы" 2001 жылғы 23 қаңтардағы Заңының 5 бабына, 7 бабы 2) тармақшасына сәйкес, әкімдік **ҚАУЛЫ ЕТЕДІ:**

      1. "2009 жылға арналған Жітіқара ауданындағы халықтың мақсатты топтарын белгілеу туралы" 2009 жылғы 25 наурыздағы № 165 әкімдік қаулысына (нормативтік құқықтық актілерді мемлекеттік тіркеу Тізілімінде 9-10-115 нөмірімен тіркелген, "Житикаринские новости" газетінде 2009 жылғы 22 мамырда жарияланған) мынадай толықтыру енгізілсін:

      көрсетілген қаулыға қосымша мынадай мазмұндағы 16 тармақпен толықтырылсын:

      "16. Жоғары және жоғары оқу орнынан кейінгі білім беру ұйымдарын бітірушілер".

      2. Әкімдіктің осы қаулысы бірінші ресми жарияланған күнінен кейін он күнтізбелік күн өткеннен соң қолданысқа енгізіледі.

*Жітіқара*

*ауданының әкімі                            Қ. Испергенов*

      *КЕЛІСІЛГЕН*

*"Жітіқара ауданының жұмыспен*

*қамту және әлеуметтік бағдарламалар*

*бөлімі" мемлекеттік мекемесінің*

*бастығы*

*\_\_\_\_\_\_\_\_\_\_\_\_\_\_\_\_ И. Григорьева*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК